UNA+MICA+D'HISTÒRIA

** 1. ESGLÉSIA **


L’església del poble de Corçà fa homenatge a Sant Julià i Santa Basilisa i té uns 1000 anys d'antiguitat. Està feta d'unes pedres que es diuen carretes. Hi ha una part que són carretes i una altra no perquè es va fer una ampliació posterior. La porta d'entrada és d'estil romànic, com a curiositat si ens hi fixem podem veure gravats dos cavalls en algunes carretes. També s'hi observa un forrellat que és una serp que vigilava la gent. Abans es deia que no es podia lluitar a menys de vint passes de l'església. Més tard van construir un campanar però va quedar massa separat del cos de l'església i com que no hi havia més diners ho van haver de deixar així. El campanar el van copiar de l’església de St. Joan de Mollet. A la part davantera hi ha la representació dels quatre patrons de les arts artesanals ( St. Just, St. Paulí, St. Sisí, St. Germà. La gent del poble els anomenava els Sants Màrtirs de la Pera.

** 2. CARRER DEL MUR **
En aquest carrer es on hi ha les restes de muralla més antiga i molt gruixuda, estava feta de carreus.



En el S. XV els pagesos havien de pagar molts tributs al seu senyor o bisbe i no estaven d'acord, per això es van revoltar ( Els remences ). Antigament en aquest carrer hi havia una fleca i la gent del poble anava a enfornar-hi el pa. Per saber de qui era cada pa feien un signe a sobre.

També s'observa que a moltes cases hi havien forats que es “colaven” els ocells perquè es pensaven que eren nius i la gent de les cases se’ls menjaven.

** 3. CARRER DEL MUR **
És un dels carres més estrets del poble. Corçà va quedar mig abandonat cap al S.XV i la gent del Puig Rodó va anar a viure als voltants de l'església i mes tard cap el S.XVII van venir els francesos provinents de la Catalunya Nord. Abans quan es construïa una casa s'hi posava una inscripció a la llinda de sobre la porta d'entrada en una i deia: S'hi posava el nom, l'any en que es va construir la casa i a vegades decoracions que sovint feien referència a l'ofici del propietari. Molta gent canviava de casa perquè tenia mes diners i se n’anava a viure a un lloc menys auster**.**


 * 4. CARRER ST. SEBASTIÀ I TORRE RODONA **

El carrer St. Sebastià era el camí d'anar a Girona i transitaven molts de carros. Al final d’aquest carrer hi ha la capella de St. Sebastià construïda pels veïns del poble complint la promesa d’aixecar una capella si el Sant els protegia de la pesta. S'hi observa una part de la muralla i una torre rodona on encara es conserven els escalons.

A tota la façana de la muralla no existien finestres fins que el S.XVIII van deixar obrir algunes obertures, amb el permís de Barcelona.

** 5. CARRER DE ST. SEBASTIÀ **
En aquest carrer hi havia la casa d’un tal BISBE MEFÈCIT que se’n va anar a Amèrica a fer fortuna, però no li va anar bé i va haver de tornar. Molta altra gent també hi va emigrar.

Al final del carrer troben el MAS DE CAN VILOSA: aquest mas ha estat propietat de moltes famílies. És un mas amb molta extensió.

** 6. TORRENT DE LA VERRA I CARRER MAJOR **
Des d'aquest torrent s'agafaven els camins per anar a la Bisbal d'Empordà, Rupià,...Té aquest nom perquè allà hi deixaven el bestiar a la nit.

A la casa que fa xamfrà amb el carrer Major, feien cistells per vendre productes, i com es pot veure a la fotografia és de les més grans

** 7. CARRER MAJOR **
El carrer major és un dels més importants de Corçà. Totes les cases tenen alguna curiositat històrica. En una d’elles hi troben una finestra renaixentista.

També hi trobem el portal de Santa Maria que era l'entrada de poble. Aquesta casa era d'un teixidor que es dedicava a tenyir roba. La casa té símbols d'un cor i una flor. A la porta s'observa una creu. Una altra de les cases pertanyia a Pere Comelles aficionat al cinema. Aquest va comprar una càmera i va gravar escenes de Corçà.

** 8. PLAÇA DE LA VILA **
La plaça de la Vila antigament havia estat coberta i ara hi ha l’actual ajuntament de Corçà que era una casa privada de la família Blanch.

** 9. PLAÇA DEL REBOT **
Aquesta plaça s’anomena així perquè antigament s’hi jugava a un joc amb la pilota hi feia un rebot. Hi podem veure la Font de la Verge del Roser i restes de l’antiga muralla.

En una de les parets de la plaça hi troben l’escut de Corçà que depenen del signe polític del partit que manava en l’època, feien anar la cua del cor cap a l’esquerra o a la dreta.

** 10. PLAÇA DEL FIRAL **
Antigament no hi havia pont i els vilatans s'havien de mullar els peus per travessar el riu. A la plaça hi anaven els animals, per això hi havia moltes femtes i palla. La paret del riu la van arreglar i tot va costar 4 cènt.( abans era molt)

** 11. CASTELL DE L'ALBERG (Can Caramany) **
El propietari del castell de l’Alberg era la família Caramany. Aquest s’anaven casant amb persones de famílies riques i així anaven incrementant el seu patrimoni. Una descendent (Blanca Pujades de Caramany es casà amb Cecilio Granada (noble Castellà).

Agraïr a Carme Güell la visita guiada que ens va fer obrir els ulls i observar les pedres, aquestes tenen moltes coses que explicar-nos. Moltes gràcies pel teu temps!!